Çalakîya 'Seba Ocalanî Nobeta Azadîye' 2760 roj ê ke verê bînaya Konseya Ewropa ya şaristanê Strasbourgî ya Fransa de dewam kena. Hew hewte şaristanêkê cîyayî yê Ewropa ra komêke bena nobetdar. Nobetdarê nê hewteyî zî 3 kes ê ke şaristanê Rennesî yê Fransa ra yê.
Salîh Hoca, Şêxmûs Amed û Erhan Aktay dest pê nobete kerd û yeno pawitene ke mabênê hewteyî de tay kurdîstanijê bînî zî beşdarê çalakîye bibê.
Salîh Hocayî nameyê kome ser o eşkerayîyêke daye û îfade kerd ke tewirê Vergirewtişê Îşkenceyî yê Konseya Ewropa (CPT) derheqê tecrîdê Ocalanî de xizmetê dewleta tirke keno.
Salîh Hocayî vist vîrî ke bi rayîrê tecrîdî têkilîya tepişteyan yenê astengerdene û CPT rexne kerd ke CPT vera nê tecrîdî tewirêko zelal nêmojneno.
Vervatoxê kome ard ziwan ke şarê kurdî û terefgîrê demokrasîyî ganî dormeyê Ocalanî de bibê yew û vat: "Eke kurdî û demokratî wazenê Tirkîya demokratîk biba ganî bizanê ke Ocalan azad bibo. Her kes nê zulmî vîneno û rayîrê xelisîyayîşê nê zulmî zî azadîya Ocalanî yo."
Nobeta 'Seba Ocalanî Azadîye' ke seba azadîya Rayberê  Şarê Kurdî Abdullah Ocalanî yeno kerdene 25ê hezîranê 2012î de dest pêkerdbi. Heta nika 2 hezarî ra zêdêr kesî tewrê na çalakîya bîyî û bêmabên dewam kena.
